**শিল্পী মারওয়াহা** হলেন একজন লেখিকা, অভিনেত্রী এবং মঞ্চ পরিচালক। তিনি দিল্লি থিয়েটার সার্কিটের অন্যতম পরিচিত একজন ব্যক্তিত্ব, তিনি গত এক দশক ধরে মঞ্চ শিল্পী ও কর্মী হিসাবে কাজ করছেন। তিনি দিল্লির "দুর্নীতিবিরোধী আন্দোলন" এবং রাষ্ট্রপতি ভবনে অনুষ্ঠিত বিক্ষোভ চলাকালীন রাস্তায় মঞ্চ অনুষ্ঠান করে তাঁর সক্রিয়তার প্রদর্শনের মাধ্যমে শিরোনামে এসেছিলেন। সেখানে তিনি ২০১২ সালের দিল্লিতে ভয়াবহ গণ ধর্ষণ ঘটনা সম্পর্কে "নির্ভয়া" এবং "দামিনী" নামে পরিচিত দুটি মঞ্চ নাটক প্রদর্শনের মাধ্যমে জনগণকে সোচ্চার করার ক্ষেত্রে অগ্রণী ভূমিকা নিয়েছিলেন। তিনি *রানঝনা* নামক বলিউড চলচ্চিত্রে অভিনয়ের মাধ্যমে মূলধারার চলচ্চিত্র জগতে কাজ করার সুযোগ পেয়েছিলেন; এই চলচ্চিত্রে তিনি রেশমি চরিত্রে অভিনয় করেছিলেন। এই চলচ্চিত্রটি আনন্দ এল. রায় পরিচালনা করেছিলেন। অতঃপর তিনি *বুমিয়ুদে অবকশিকাল* নামে একটি মালয়ালম চলচ্চিত্রে অভিনয় করেছেন। নারীর ক্ষমতায়নের উদ্যোগে সক্রিয় অংশগ্রহণের জন্য তাঁকে প্রথম সরলা বিড়লা পুরস্কার এবং ২০১৬ সালে এএএস এক্সিলেন্স অ্যাওয়ার্ড প্রদান করা হয়েছে।

ব্যক্তিগত জীবন
--------------

শিল্পী মারওয়াহা মাত্র ৮ বছরের কোমল বয়সে তাঁর মাকে হারিয়েছিলেন। একক শিশু হিসাবে তিনি তাঁর জীবনের প্রতিটি পর্যায়ে লড়াই করেছেন। শিল্পী ভারতের নতুন দিল্লিতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। দিল্লি বিশ্ববিদ্যালয়ের অধীনে কমলা নেহেরু কলেজ থেকে কমার্সে তিনি মাস্টার্স সম্পন্ন করেছেন। তিনি ক্যাম্পাসে থাকাকালীন মঞ্চ নাটকের একজন সক্রিয় সদস্য ছিলেন। তিনি ডিইউ-এর অনেক মঞ্চ অনুষ্ঠানে অভিনয় করেছিলেন।

মঞ্চে অভিনয়
------------

শিল্পী মারওয়াহা অস্মিতা থিয়েটার দলের সাথে কাজ করার মধ্য দিয়ে দিল্লিতে একজন মঞ্চ অভিনেত্রী হিসাবে তাঁর জীবন শুরু করেছিলেন। তিনি মঞ্চ নাটক পরিচালক অরবিন্দ গৌরের অধীনে প্রশিক্ষণ গ্রহণ করেছিলেন। তিনি কলেজে থাকাকালীন বেশ কয়েকটি মঞ্চ কর্মশালায় অংশ নিয়েছিলেন। মারওয়াহা প্রায় ১২ বছর ধরে অস্মিতা থিয়েটার গ্রুপের সাথে কাজ করেছেন এবং তিনি উক্ত দলের একজন মূল সদস্য ছিলেন। এই দলের হয়ে তিনি থিয়েটার কর্মশালা সমন্বিত করেছেন এবং কর্মশালা নাট্য পরিচালনা করেছিলেন।

তিনি দারিও ফো এবং ফ্রাঙ্কো রামের *এ উইমেন অ্যালোন*, বের্টোল্ট ব্রেশ্‌টের *রামকলি* (দ্য গুড পার্সন অফ শেজওয়ান), মহেশ দত্তানির *ফাইনাল সল্যুশন* ও *৩০ ডেস ইন সেপ্টেম্বর*, গিরিশ কারণাডের *রক্ত কল্যাণ*, স্বদেশ দীপকের *কোর্ট মার্শাল,* রাজেশ কুমারের *আম্বেদকর অর গান্ধী,* মোহন রাকেশের *লহরো কে রাঝাঁস,* অশোক লালের *এক মামুলি আদমি* ও *আনসুনি* (হর্ষ মন্দারের বইয়ের উপর ভিত্তি করে নির্মিত,যার চিত্রনাট্য লিখেছেন মল্লিকা সারাভাই), বিজয় মিশ্রের *তৎ নিরঞ্জনা*, দারিও ফোর *অপারেশন থ্রি স্টার* এর উপর ভিত্তি করে নির্মিত *এক্সিডেন্টাল ডেথ অফ এনারকিস্ট*, গোবিন্দ পুরুষোত্তম দেশপান্ডের *রাস্তে,* দারিও ফোর *কান্ট পে ওন্ট পে* (অমিতাভ শ্রীবাস্তব দ্বারা হিন্দি ভাষায় রূপান্তর) এবং মহেশ ভাটের *দ্য লাস্ট স্যালুট*-এর মতো মঞ্চ নাটকে অভিনয় করেছেন।

তথ্যসূত্র
---------

1. ↑  Aakriti Sawhney (১ মার্চ ২০১১)। "Playing up the action-The faces from Delhi"। Hindustan Times। ২৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ২১ জুন ২০১৩।
2. ↑  Dipanita Nath (৬ নভে ২০১১)। "Woman in Black"। The Indian Express। সংগ্রহের তারিখ ২১ জুন ২০১৩।
3. ↑  "AAS Excellence Awards 2016: Of celebrating womanhood, promoting social causes and rewarding success"। *nationnext* (ইংরেজি ভাষায়)। ২০১৬-১১-১৩। সংগ্রহের তারিখ ২০১৭-১১-০৯।
4. ↑  "'बेटी ही बचाएगी' अभियान शुरू, शिल्पी मारवाह को सरला बिरला अवार्ड" (হিন্দি ভাষায়)। সংগ্রহের তারিখ ২০১৭-১১-০৮।
5. ↑  Ekta Alreja (৭ মার্চ ২০১৩)। "She's every woman"Theatre is a powerful tool to engage society":Shilpi Marwaha"। India Today। সংগ্রহের তারিখ ২১ জুন ২০১৩।
6. ↑  Esha Mahajan (১৮ জুন ২০১২)। "Two decades of Asmita theatre"। *The Times of India*। ২৬ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ জুন ২০১৩।
7. ↑  "जो थिएटर से सीखा उसे फिल्म में लगाउंगीः शिल्पी मारवाह"। *AmarUjala* (হিন্দি ভাষায়)। New Delhi। ৮ জুলাই ২০১৩। সংগ্রহের তারিখ ১১ জুলাই ২০১৩।
8. ↑  Vincent, Pheroze L. (২০১২-০৮-৩১)। "A journey of questions"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৭-১২-১৮।

বহিঃসংযোগ
---------

* ইন্টারনেট মুভি ডেটাবেজে শিল্পী মারওয়াহা (ইংরেজি)
* ফেসবুক
* টুইটার
* সুখমঞ্চ থিয়েটার